
AWEMainta 
Local 
Diabierna, 18 November 2022 


D 
en un nota cu Secretario di Es- 
tado di Asuntonan Interior y Re- 
lacionnan di Reino, Alexandra van 
Huffelen a dirigi dia 19 di October na 
Tweede Kamer y CAft, den cual ta in- 
forma cu no tabata necesario mas pa 
RMR impone un “aanwijzing” pa Gabi- 
nete Wever Croes II, for di e momen- 
to ey caba, tratamento di presupuesto 
supletorio 2022, no tabata un necesi- 
dad grandi mas. 
For di e momento ey caba, tanto gobi- 
erno Hulandes como CAft a acepta 
e cambionan cu Ministerio Xiomara 
Maduro a introduci den e presupuesto 
aki, pues el a ser acepta caba y sola- 
mente tabatin mester di aprobacion di 
Parlamento di Aruba. 


Pues Parlamento a wordo poni den un 
tipo di “bijrol” pa simplemente tene un 
tipo di reunion conoci den terminologia 
parlamentario como un “hamerstuk”, 
pues drenta, habri reunion y cera esaki 
inmediatamente. 
Tur loke a tuma luga despues tabata 
weganan politico barata di un gobierno 
cu ta sigui insisti pa desvia atencion di 
su maneho dudoso cu e ta hibando, 


Den su carta pa Tweede Kamer y CAft 
dia 19 di October ultimo, van Huffelen 
a duna e siguiente splicacion: 
“Omdat Aruba het afgesproken maxi- 
maal toegestane tekort haalt, wordt in 
de brief niet nader ingegaan op de zien- 
swijze van Aruba op het CAft-advies. 


Wel is in de brief opgenomen dat u de 
overwegingen van Aruba in hun zien- 
swijze niet overneemt. Tenzij Aruba in 
2023 weer een beroep doet op artikel 
23 LAft (en de RMR dit steunt), geldt 
in principe het systeem van het tweede 
Protocol weer in 2023. 
Zoals het zich nu laat aanzien is er dan 
geen sprake meer van een systeem met 


een dynamische norm voor het toeges- 
tane financieringstekort en moet Aruba 
een overschot van 1% realiseren.” 
Pues claramente gobierno Hulandes 
pa medio di e Secretario di Estado 
a mustra cu a cumpli cu e norma 
stipula pa e presupuesto supletorio 
pero na mes momento ta bisa tambe 
cu presupuesto 2023 cu na e momen- 
tonan ey ya a wordo entrega na 
Parlamento, gabinete Wever Croes ta 
obliga pa presenta un surplus di 1%. 
Ora cu scucha algun minister y algun 
miembro di Parlamento cu nan tarea 
ta di controla gobierno, papia y sclama 
cu e logronan aki ta un acto historico, 
of nan no ta compronde Hulandes of 
parlamentarionan cu ta sostene gobi- 
erno, ta simplemente den servicio di 
gobierno. 
E carta di Van Huffelen tambe a mustra 
lo siguiente: 
“Conform de besluiten in de RMR vraagt 
u in bijgevoegde brief aan mevrouw 
Wever-Croes de begrotingswijzigingen 
ook te verwerken in de begroting 2022 


en de RMR hierover te informeren. 
Daarnaast geeft u namens de RMR aan 
grote zorgen te hebben over de over- 
heidsfinanciën van Aruba, gelet op de 
wijze waarop de norm in 2022 wordt 
bereikt benadrukt u het belang van 
structurele maatregelen richting de 
begroting 2023 en prioriteit aan de 
discussie over de Rijkswet Aruba finan- 
cieel toezicht.” 


Pues cu otro palabra, apesar pa gobi- 
erno Hulandes ta keda cuestionabel 
e forma con gabinete Wever Croes a 
yega pa cumpli cu e norma stipula pa 
presupuesto supletorio, dunando indi- 
cacion cu a manipula cu e realidad pa 
cumpli cu e norma pero no a regla nada 
pa consolida e maneho financiero di 
gobierno. 
Pues tur loke a sosode diamars 
ultimo, hasta hortamento di cuminda, 
confrontacionnan mahos, insulto tras 
di insulto, realmente no tabata nece- 
sario y aki a gasta placa pa weganan 
politico sin sentido. 


Tratamento presupuesto supletorio 
tabata perdemento di tempo y placa 

AWEMainta 
Local 
Diabierna, 18 November 2022 


A 
umento di salario minimo ta manera core den un cir- 
culo vicioso. Minister di Labor Glenbert Croes den Par- 
lamento siman pasa a bisa cu siguransa cu ta bay aumenta 
salario minimo, aunke cu e conseho di Sociaal Economische 
Raad no ta cla ainda. 
Ley ta bisa cu tur aña prome cu cambio di aña mester dicidi 
si ta aumenta salario minimo entrante prome di januari. 
Pero esaki ta algo cu mester bay cu conseho di Sociaal 
Economische Raad. Aña pasa, a pesar di e situacion rein- 
ante SER a conclui cu no ta cumpli cu e exigencia di ley pa 
duna un conseho positivo. A tuma e decision aki a base di 
articuo 13, inciso 1. A base di esaki a haci un evaluacion y a 
constata cu e CPI di augustus, 2022 ta mas halto cu e CPI di 
2021, cu ta e base pa duna un aumento of no. 


Tin dos componente di cual un ta e end of period (pa luna) 
of e period average (cu ta di henter aña) y esaki ta 4.3%. E 
end of period (7.7%) ta esun cu mester indica si e salario 
mester aumenta of no. Y e resultado ta cu e no cumpli cu e 
exigencia pa wordo aumenta. 
Tambe a haci un intento pa hisa e salario memey di aña basa 
riba e situacion reinante di prijsnan halto. Pero atrobe na e 
mesun formula, SER a bisa cu no ta cumpli cu e rekisito di 
ley di salario minimo pa aumenta esaki. 
SER na juli a bisa cu perdida di poder di compra door di 
inflacion debi na aumento di prijsnan, no ta algo cu legal- 
mente ta pone e obligacion pa duna un prima di compen- 
sacion pa esaki, manera describi den articulonan 13 inciso 
3 di Memorie van Toelichting di Landverordening mínimum- 
loon. 


Pa e motibo aki SER tabata di opinion cu e perdida di poder 
di compra a causa di efectonan inflatorio no por wordo mira 
como circunstancianan special den sentido di articulo 13 
inciso 3 di ley di salario minimo, cu lo a haci necesario pa 
aproba un aumento di salario minimo memey di aña. 
Dia 10 di november ultimo Minister di Labor a manda pidi 
un conseho atrobe na SER pa aumenta e salario minimo 
entrante prome di januari awo. E conseho aki mester ta cla 
pa awe. 


Hecho ta, cu e formula manera poni den ley no ta realistico. 
SER a conseha Gobierno pa cambia e sistema pa no uza e 
end of periodo pasobra e no ta corecto. E ta mas bien un 
moment opname. E miho formular ta pa uza e informacion 
di henter aña. 


Minister Croes a expresa su preocupacion riba implementa- 
cion di salario minimo di un forma cu e por mehora e poder di 
compra. Esaki pasobra si aument’e e comeciantenan ta bay 
aumenta prijs pa absorba e gastonan. Consecuentemente 
esaki por bolbe causa inflacion. 
“Aumento di salario minimo ta na su luga pero ta warda 
riba SER. Ya anja pasa caba a sigui conseho di SER pa no 
aumenta esaki. Pero economia ta mehorando y mi ta kere cu 
mester aumente. Pero nos ta warda riba conseho di SER.” 
Na final e mandatario a bisa atrobe cu “salario minimo lo 
wordo aumenta.” Y entrante prome di januari 2024 ta switch 
pa uurloon pasobra aworaki e salario minimo pa 40 of 45 
ora ta mescos. 


Den e mesun reunion aki a bini dilanti cu e bestaansminimum 
pa un hende,, calcula door di Oficina Central di Estadistica, ta 
bisa cu e ta 2500. Un diferencia grandi cu e salario minimo. 
Pero tambe ta preocupante si scucha cu cifranan disponibel 
ta indica cu 14.7% di empleadonan (casi 15%) ainda tin 
un salario menor cu salario minimo. Entre esaki tin esnan 
cu ta traha via agencianan cu compania ta paga salario 
minimo pero e agencia ta kita su comision. Y banda di esaki 
tin datonan ta mustra cu 62.2% di esnan den e mercado 
laboral ta gana menos cu 3 mil florin. Pues cifranan preocu- 
pante den e situacion actual. 


Casi 15% di trahadonan ta 
gana menos cu salario minimo 

AWEMainta 
Local 
Diabierna, 18 November 2022 


G 
obierno ta papia di un logro historico, parlamentarion- 
an cu ta sostene gobierno tambe ta papia di un acto 
historico pero en realidad aprobacion di presupuesto 2023 
e siman aki, tabata en berdad un acto historico pero cu poco 
perspectiva pa futuro. 
Pa yega na e conclusion aki, tabata facil ya cu ora cu analisa 
e carta di CAft dirigi na Minister Xiomara Maduro dia 23 di 
Juni ultimo, cu e titulo di “Advies bij de ontwerpbegroting 
2023”, esaki ta conta un storia totalmente diferente cu e 
hazaña historico ta duna di conoce. 
Durante cuater aña di gobernacion anterior, gabinete Wever 
Croes I y II, no a cumpli cu ningun norma legal di un presu- 
puesto, cu no a entrega ningun di e cuater presupuestonan 
anterior na e tempo stipula di prome di September di tur 
aña, awor “out of nowhere” e mesun gobierno aki, cu mesun 
Ministernan, ta bin dilanti y presenta un presupuesto c’un 
surplus di 1%. 


Ta algo realmente historico pero na mes momento suma- 
mente espantoso cual pa hopi henter no ta pinta mucho cos 
bon pa futuro di e pais, pa e ciudadanonan di e isla aki. 
Aki ta bon pa señala algun observacion cu CAft a haci den 
su carta di 23 di Juni ultimo pa e concepto di presupuesto 
2023 cu el a ricibi pa duna un conseho: 
“De OB toont voor 2023 een financieringstekort van de 
collectieve sector van AWG 97 miljoen (land AWG 95 miljoen), 
hetgeen neerkomt op 1,6 procent van het bbp. 
De meerjarenbegroting toont tevens tekorten voor de jaren 
2024 tot en met 2026 en laat voor het eerst in 2027 een 
overschot zien. 
Aruba voldoet daarmee tot en met 2027 niet aan de in artikel 


14 van de LAft en het protocol opgenomen begrotingsnorm 
van een positief financieringssaldo van de collectieve sector 
van 1 procent van het bbp.” 


Pues e prome reaccion of conseho di CAft riba e mesun 
presupuesto 2023 cu gabinete Wever Croes II a manda pa e 
comision aki, ta mustra un deficit di 97 miyon florin y tambe 
ta informa Minister Maduro, cu e concepto di presupuesto 
2023, lo cumpli te na aña 2027 cu loke articulo 14 di LAft y 
e protocol firma pa loke ta e norma presupuestario, pa logra 
un saldo positivo di 1% di e bbp. 
Pues loke gabinete Wever Croes a manda pa CAft di presu- 
puesto 2023 na luna di Juni, no tabatin perspectiva, no 
tabata cumpli cu e norma stipula den e ley di LAft y cu e 
protocol cu Prome Minister Evelyn Wever Croes a firma na 
2018. 


CAft den su carta na Minister Maduro a mustra cu e concepto 
di presupuesto cu nan a ricibi, ta calcula cu e debe nominal 
na 2024, lo alcansa e suma di 6 miljard florin y cu pa 2027 
pa motibo di cantidad di deficit riba presupuestonan, e debe 
di Aruba lo alcansa 88% di e bbp. 
Ora cu analisa e informacionnan aki, caminda apenas cuater 
luna pasa a pinta un cuadro asina devastador y asina nega- 
tivo pa e situacion financiero di gobierno, gabinete Wever 
Croes ta logra bolter tur esaki pa presenta un presupuesto 
cu tin 1% di surplus, cu realmente no ta realistico. 
Loke tin cu spera awor ariba, ta e conseho y observacionnan 
di CAft lo tin riba e presupuesto cu 11 miembro di Parlamento 
cu ta sostene gobierno, a aproba y a cataloga esaki como un 
logro historico. 


Analisis 


Presupuesto 2023 ta milager historico 
cu poco perspectiva pa futuro 

AWEMainta 
Local 
Diabierna, 18 November 2022 


D 
iahuebs mainta Minister di Turismo y Salud Publico 
Sr. Dangui Oduber a anuncia un otro proyecto den 
cuadro di mehoracion di producto Aruba. Den e proyecto 
aki lo bay drecha, construi e palapa y gazebonan na Man- 
gel Halto. 
Ya caba pa varios tempo esakinan ta den mal estado y tin 
cu a hasta wordo vandalisa. Ministerio di turismo conhunt- 
amente cu Aruba Tourism Authority (ATA) a tuma nota di 
esaki y a dicidi di acerca Fundacion Parke Nacional Aruba 
(FPNA) cu Mangel Halto ta forma parti di dje. Den total lo 
bay construi 11 gazebo nobo y lo drecha 3 palapa. 


Mangel Halto ta un area cu ta wordo hopi uza y frecuenta 
pa nos turista y localnan y p’esey, Minister Oduber a bisa, 
ta hopi importante drecha y mehora e area di naturalesa 
bunita aki. 
E proyecto aki lo bay cuminsa otro siman y dentro di poco 
lo tin tur e gazebo nobo y e palapanan drecha. E proyecto 
aki a keda financia conhuntamente cu ATA y FPN. 
FPNA como un fundacion independiente encarga cu e 
conservacion y maneho di areanan terestial y marino 
proteha na Aruba ta contento di por colabora cu ATA pa 
diseña palapa y gazebonan cu ta tene naturalesa den 
consideracion pa asina trece balansa entre trabounan di 
conservacion y recreacion di local y bishitantenan. 


Lama di Mangel Halto ta un area natural protegi cu ta 
conecta cu ‘Marine Protected Area’ (MPA) Mangel Halto 
Parke y ta sumamente importante pa proteha y conserva 
e area aki pa asina cumpli cu e ambicion di un turismo 
sostenibel cu lo beneficia Aruba su conservacion di 
naturalesa pa futuro generacionnan. – Fundacion Parke 
Nacional Aruba 


Minister Oduber ta traha segun su vision y maneho 
caminda ta enfoca mucho mas riba e turismo niche. Esaki 
ta e turistanan di “low volume high impact”, e turistanan 
cu tin un entrada anual di mas di 150 mil dollar pa aña. 
Minister a splica cu na momento cu bo kier atrae e grupo 
di turismo niche aki, nan tin cierto expectativa, p’esey 
ta importante pa sigui mehora e producto Aruba. Aruba 
ta conoci como un destinacion di calidad pa mantene e 
expectativa aki mester keda haci inversionnan. 


Mangel Halto ta haya su palapa y Gazebonan 

G 
obierno di Aruba, a traves di ministerio 
di naturalesa y ministerio di asuntonan 
economico, a firma un Memorandum of Un- 
derstanding caminda lo enfoca pa 30% di tur 
vehiculo “medium duty” y “heavy duty” di e 
pais ta cero-emision pa aña 2030. Un inicia- 
tiva cu ta lidera pa gobierno Hulandes y tam- 
be CALSTART cu su Global Commercial Vehi- 
cle Drive to Zero program. 
E obhetivo ta pa acelera e mercado di cero- 
emision, specialmente den e industria di vehic- 
ulonan medium- y heavy-duty. Asina tambe ta 
tuma un paso adicional pa stimula mas ainda 
practicanan sostenibel na Aruba. 


Como poblacion di una isla chikito y arido, 
habitantenan di Aruba ta consciente di e 
impacto cu e clima tin den nos bida diario y 
nos porvenir. Pero asina mes nos ta construi 
nos comunidad door di lidia cu nos vulnerabi- 
lidadnan y door di establece nos ambicionnan 
halto y nos standardnan mas halto ainda. 
Aruba ta demostra di ta aporta na un impacto 
colectivo ora ta trata modernisacion y adap- 
tacion di practicanan sostenibel, cual su 
beneficio ta pa tur cu ta adopta esakinan 
den nan pais. Aruba tambe ta keda lidera e 
tendencia den e region den diferente aspecto, 
manera turismo por ehempel, pero tambe den 
sostenibilidad. Cu e iniciativa aki, ta spera cu 
por logra 100% di vehiculonan cero-emision 
pa aña 2040. 


E MoU aki ta fortifica Aruba su compromiso pa 
un futuro mas sostenibel. 


Minister Ursell Arends y 
Geoffrey Wever: 


A firma MoU pa logra 
30% vehiculonan peso 
mediano y pisa ta di 
cero emision pa 2030 

E mandatario a splica cu na aña 2018, Gobierno 
a introduci Beleidsplan verlaging personeels- 
kosten (BVP) na cua Gabinete Wever-Croes I y II 
a tene su mes estrictamente na dje. Apesar cu no 
ta facil, Gobierno ta cumpli cu e plan di maneho 
aki. “Oposicion constantemente ta cuestiona 
si Gobierno ta cumpli cu e plan di maneho aki 
of no. Na varios ocasion a indica cu prueba cu 
Gobierno ta cumpli cu e plan aki desde 2018 y 
a bin ta baha gasto y no a tuma mas hende den 
servicio. Oposicion sinembargo no ta contento 
cu esaki y awo kier sa si e plan di maneho aki tin 
efectonan negativo cu ne. A pesar cu no ta facil 
pa cumpli cu e plan di maneho aki awo, pa otro 
aña ta spera cu cos lo ta miho y lo por cuminsa 
yena e vacaturanan,” e mandatario a bisa den 
Parlamento. 


A sigui splica cu pa 2022, Ministerio di 
Asuntonan General no a presupuesta tampoco 
ningun persona nobo den servicio. Esaki no por 
tampoco, Prome Minister a enfatisa pasobra 
nan lo wordo kita for di presupuesto segun e 
palabracionnan haci. 


Pa loke ta trata gastonan di personal, Prome 
Minister a duna di conoce cu ora cu a introduci e 
BVP na 2018, e gastonan di personal tawata 476 
miyon florin. Den Presupuesto 2023, gastonan 
di personal ta na 459 miyon florin. Claramente 
por mira cu den e periodo aki, e gastonan di 
personal a baha considerablemente, cu 17 
miyon florin y asina a cumpli cu e Beleidsplan 
verlaging personeelskosten. Aki tambe, CAft a 
duna Gobierno rason. 


Pero no solamente e gastonan a baha, pero e 
cantidad di persona den servicio di Gobierno 
tambe a baha desde cu a cuminsa cu e BVP na 
aña 2018 pa aña 2021, cu 351 FTE (Voltijds 
Equivalenten werknemers). Esakinan ta perso- 
nanan cu no ta den servicio di Gobierno mas, 
sea nan a retira of a tuma vut entre otro, y no a 
wordo reemplasa. 


Prome Minister Evelyn Wever-Croes a enfatisa: 
“Esaki ta e resultado di e maneho cu Gabinete 
Wever-Croes ta implementa, e seriedad di nos 
gobernacion, y manera e propio DRH a indica, 
no tawata tin nombramento politico den e 
Gobierno aki. A pesar cu oposicion kier purba 
hunga politica barata cu esaki, e echo y cifranan 
ta mustra contrario”. 


Prome Minister Evelyn Wever-Croes 


Gobierno tin 351 empleado menos y a 
baha gasto di personal cu 17 miyon florin 
D 
urante su disertacion den e reunion publico den Parlamento pa trata 
Presupuesto 2023, Prome Minister Evelyn Wever-Croes a ricibi y contes- 
ta varios pregunta cu tin di haber cu su ministerio. For di Parlamentario Man- 
sur, Lopez-Tromp y Gun, Prome Minister a ricibi pregunta tocante nan person- 
al specificamente tocante e vacaturanan cu no a wordo ocupa y e efectonan 
cu esaki tawata tin den trabounan diario. 

Welcome & registrations 
5.00 - 5.45 pm 


Welcome & opening speech 
Mrs. Monica Kock - President of the Chamber 
5.45 - 5.50 pm 


Welcome words 
5.50 - 6.00 pm 


Experience of an entrepreneur 


Marketing 
Ms. Rocio Burgos - Meliorate Branding Boutique 
6.30 - 6.50 pm 


Taxes 
Mr. Gilmar Croes - Monarch CPA LLC 
6.50 - 7.10 pm 


"E poder di servicio na cliente" 
Mrs. Nadine Antersijn - Momax Training & More 
7.10 - 7.30 pm 


Q&A 
7.30 - 8.00 pm 


Networking (including F&B) 
8.00 - 9.00 pm 


Educational programs for entrepreneurs 
Univeristy of Aruba 


Business permits 
Department of Economic Affairs 


Financing your business 
Qredits 


Business Plaza - Get Started! in San Nicolas 
Wednesday November 23, 2022 


Information booths 


Presentations 


Mr. Geoffrey Wever - Minister of Economic Affairs, 
Communications, Sustainable Development 
Mr. Chris Kross 
Mrs. Shamilla Williams 


6.00 - 6.15 pm 
6.15 - 6.30 pm 


Alabes, e Ministerio encarga cu asunto economico 
y desaroyo sostenibel tin como meta, entre otro, 
pa desaroya centro di ciudad di San Nicolas y 
probecha di oportunidadnan cu San Nicolas ta 
brinda. Den e cuadro aki, KvK, como un di su 
tareanan pa stimula comercio na Aruba y brinda 
informacion y apoyo na comerciante y futuro 
comerciante, ta haya importante pa duna aten- 
cion e biaha aki na e area di San Nicolas pa medio 
di su conocedo evento informativo “Business 
Plaza-Get Started!” cu e topico: “Let’s talk 
business in San Nicolas”. Business Plaza-Get 
Started in San Nicolas ta posibel danki na nos 
sponsor principal Guardian Group y tambe nos 
colaborado Fast Delivery Services. 
Presidente di directiva di KvK, sra. Monica Kock 
lo habri e programa, sigui pa algun palabra di 
Minister di Asunto Economico, Comunicacion y 
Desaroyo Sostenibel, sr. Geoffrey Wever. 
E presentacionnan ta consisti di Chris Kross y 
sra. Chamilla Williams cu lo conta un poco di 
nan experencia como comerciante cu ta haci 
negoshi, entre otro na San Nicolas; Rocio Burgos 
di Meliorate Branding Boutique cu lo comparti 
su conocemento tocante aspectonan basico di 
marketing; Gilmar Croes di Monarch CPA LLC lo 
duna informacion tocante impuesto pa negoshi 
chikito y por ultimo, Nadine Antersijn lo splica 
pakico servicio na cliente ta crucial pa bo 
negoshi. Ademas, representantenan di Qredits, 
Departamento di Asunto Economico, Universidad 
di Aruba, Guardian Group y KvK lo tin un booth 
pa brinda informacion. Na final di e presenta- 
cionnan, publico ta haya oportunidad pa haci 
pregunta na e oradornan. Manera ta custumber, 
nos ta clausura cu un ora di networking. 


Registracion ta habri pa un y tur cu tin interes pa 
atende e evento aki via e siguiente link: https:// 
forms.gle/2Ey3nZn53Hkn5bsKA. E evento aki 
ta completamente gratis. Tene na cuenta si 
cu esaki no ta garantisa bo cupo riba dia di e 
evento, pues percura pa yega trempan pa bo por 
sigura bo luga. 
Pa mas informacion por tuma contacto cu KvK 
via email: businessinfo@arubachamber.com of 
por yama na: 582-1566 ext. 30/35/42. 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


KVK ta presenta: 


Business Plaza-Get Started! in San Nicolas 


Dia 23 di november proximo! 


E 
evento “Business Plaza-Get Started!” manera ta conoci pa algun aña 
caba ta dedica na tur hende cu ta desea di lanta un negoshi of cu recien 
a cuminsa un negoshi. E biaha aki nos edicion ta dedica specialmente na e 
area di San Nicolas, pues Business Plaza-Get Started! lo ta tumando luga na 
San Nicolas dia 23 di november 2022, di 5or di atardi pa 9or di anochi na Kul- 
ture Café Aruba. 
Camara di Comercio y Industria (KvK) a ricibi e peticion na varios ocasion di 
parti di, tanto comerciante como tambe ciudadano di San Nicolas en partic- 
ular, pa organisa y trece mas actividad empresarial den e area di San Nicolas. 

Suceso 

E 
n conexion cu un investigacion andando Project Team Drugspan- 
den a haci entrada hudicial na un apartamento na Caya Frere Ar- 
nold. 
A detene 1 hende homber di inicialnan: C.C.C.M. naci na Colombia di 
28 aña di edad pa bendemento di droga. Durante razzia a confisca un 
cantidad di droga (Base). 


A haci uzo di arrestatie team pa detene e sospechoso aki. Project Team 
Drugspanden a wordo asisti pa Atracoteam tambe diferente recherche 
y K9 Unit. 
Project Team Drugspanden ta un team cu a wordo lanta pa entre otro pa 
investiga bendemento di droga for di un parcela y ariba caya. 


Pa Cuerpo Policial por resolve mas caso cooperacion y informacion di 
pueblo di Aruba ta hopi importante, p’esey nos ta pidi si bo tin cualkier 
informacion yama nos tiplijn di Polis cu ta: 11141. Nos ta garantisa cu 
bo ta keda anonimo pa bendemento di droga. 


Entrada hudicial na 
Madiki cu un detencion 


D 
iahuebs den careda di 12’or y 45, pres- 
encia di polis a wordo pidi cu urgencia 
den Emanstraat pa motibo cu un persona 
lo a wordo ataca door di e conocedo adicto 
ambulante Flint y cu Flint lo a bandona e si- 
tio cu tur pertenencia di e persona. 


Na yegada polis a papia cu e persona y a 
bin compronde cu segun e persona nan lo 
tabata hungando un wega di carta y ora e lo 
a gana Flint, Flint a bira onsportief, despues 
di a dal e persona, Flint a pasa man pa e 
celular di e persona y a bay for di e sitio. 
Polis a tuma declaracion di e persona y 
despues a bandona e sitio pa asina busca e 
adicto ambulante Flint. 


Adicto Flint 
a ataca un 
persona, a 
dale y a bay 
cu su celular 

F 
ederacion di Ahedres di Aruba (FAA) a clausu- 
ra nan Campeonato Nacional Femenino y Mas- 
culino, na nan cede na Royal Plaza Mall. Sake di 
honor a keda den persona di Sr Yair Lichtenszta- 
jn, yui di Adolf Lichtensztajn (dfm) cu por cierto 
tawata un gran colaborado di Federacion di Ahe- 
dres y tambe Sr John Raymond Croes, yiu di Rob- 
ert “Wewe” Croes (dfm) cu tawata e prome Aru- 
biano cu a competi den un Olimpiada Mundial di 
ahedres. 


Campeonato Nacional ta wordo hunga pa e 10 
miho hungadonan masculino y femenino activo. 
Den e campeonato aki, tur hungado ta hunga 
contra otro durante 9 wega den nan respective 
categoria y ganado absoluto ta bira e hungado cu 
a acumula mas punto durante e campeonato. 


Annelaine Jacobs tawata tin un bon presta- 
cion kedando campeon invicto den e categoria 
Femenino, sigui di cerca pa Lourdes Moreno y 
Thamara Sagastegui cu un empate na di dos luga. 
Tambe nos a haya bon prestacion di Lesley Cielo, 
Sylvi Cabral, Samanta Aponte, Brooke Lockhart, 
Haycarin Loyo, Denise Krosendijk y Joanne 
Timmermans den e categoria aki. 
Nacional Masculino tawata tin un bataya fuerte 
lidera pa dos hubenil, Ilya Stetsenko y Kyell Jean 
Antonio, cual na final Ilya a titula campeon y Kyell 
sub-campeon. Jose “Chelo” Pesqueira y Jomar 
Benschop a keda empata pa di tercer luga. Na di 
cinco luga a keda veterano Octavio Croes, Gilberto 
Arends, Ayden Dirks, Angelo Franken, Mizpa Essed 
y Daniel Diaz. 
Un campeonato cu a wordo culmina den un ambi- 
ente hopi ameno, unda miembronan di directiva Sra 
Perlishka Lockhart y Jose Pesqueira a haci entrega 
di premio na e ganadonan. Un danki sigur ta bay 
na tur cu a contribui pa haci e campeonato aki uno 
exitoso, sin laga afo directora/organisado di e torneo 
Sra Carol Pesqueira y Arbitro IM FA Lazaro Bueno. 
Federacion di Ahedres ta sumamente satis- 
fecho y kier a felicita tur participante pa e actitud 
deportivo, competitivo y disciplina cu a wordo 
desplega durante e campeonato. 


Campeonato Nacional Femenino y 
Masculino tawata un exito total 

A 
we diabierna 18 di november pa 8 PM den Compleho 
Deportivo Guillermo Prospero Trinidad Dakota lo en- 
frenta River Plate. Diasabra 19 di november lo tin 2 wega 
den CDGPT. Pa 6:30 PM Santa Fe ta hunga contra di Caravel 
y pa 8:30 PM lo tin e wega RCA contra di La Fama. Diado- 
mingo 20 di november tambe lo tin dos wega den CDGPT. E 
prome lo ta pa 6 PM entre e ekipo di Estrella contra di Bri- 
tannia sigui pa 8 PM cu e wega di Nacional contra di United. 
Por sigui e weganan di Division Honor live via di canal 23 Nos 
Isla TV of via di nos website www.avbaruba.com y click riba 
FIFA+ 


DAMAS U-17 
Diadomingo 20 di november pa 3 PM lo tin 4 wega di cual 2 


wega den CDGPT y 2 wega den CDFF. E ekipo di Britannia contra 
di River Plate y Dakota contra di RCA lo hunga den CDGPT. 
Alabes pa 3 PM den CDFF e ekipo di CDRA lo enfrenta Bubali y 
La Fama contra di Estrella. 


DAMAS OPEN 
Dialuna 21 di november lo tin dos wega pa 8 PM. E prome lo 
ta entre e ekipo di Arsenal contra di River Plate den CDGPT y e 
otro wega lo ta entre e ekipo di Dakota contra di Estrella den 
CDFF. 


Arubaanse Voetbal Bond ta invita tur fanaticonan di futbol 
pa bin presencia e weganan di Division Honor y Damas U-17 
& Open y asina apoya boso team durante di fin di siman aki. 
Alabes kier a informa tambe cu por haya tur schedule, standing 
y resultadonan di wega di Campeonato 2022-2023 di Division 
Honor, Division Uno y tambe categorianan U-5 te cu U-20 riba 
nos website www.avbaruba.com 


A 
ki ta sigui cu resultado den categoria di masculino. 
Den categoria di 61kg nos ta haya Wu Diteng cu un total 
di 110kg ta sali na prome luga. 


Categoria di 67kg prome luga a bay pa Jose Balbino cu total 
di 181kg y segundo luga a bay pa Chris Sarmiento cu mesun 
total 181kg. Regla di IWF e Atleta Balbino cu a hisa e total 
prome ta sali na di prome luga. 
Categoria di 81kg prome luga a bay pa Yunes Guzman cu total 
di 235kg y segundo luga a bay pa Zyqion Soekand cu total 
173kg. 
Categoria di 89kg prome luga a bay pa Rene Rudel cu total 
do 225kg, segundo luga pa Americo Thijzen cu 210kg total y 
tercer luga pa Leo Maduro cu 205kg total. 
Ultimo categoria di 96kg prome luga a bay pa Laertes Araque 
cu un total di 157kg, segundo luga a bay pa Jeremy Dijkhoff cu 
un total di 255kg y tercer luga pa Thomas Arends cu un total 
di 228kg 


Na final di e Campeonato Nacional Sra. Soraida Boekhoudt 
Presidente di Aruba Sport Unie a entrega trofeo na e gana- 
donan absoluto. 


Trofeo p’e ganado absoluto den categoria di Junior a bay pa 
Laertes Araque di club TNT Gym, sigui na di segundo luga pa 
Jeremy Dijkhoff di, club E2Rep y tercer luga pa Wu Diteng di 
,club PSA. 
Trofeo pa ganado absoluto den categoria di Senior na di 
prome luga pa Yunes Guzman di club PSA, segundo luga pa 
Kevin Cayama di club E2Rep y tercer luga pa Zyqion Soekander 


di club E2Rep 
Por ultimo den categoria di Master Rene Rudel ta sali na di 
prome luga y ta e ganado absoluto, segundo luga a bay pa 
Thomas Arends y tercer luga a bay pa Jose Balbino 


Un biaha mas Aruba Amateur Weightlifting Association kier 
a manda palabra di gradicimento na Stichting Sportsunsidie 
Aruba, Lotto pa Deporte y Aruba Sport Unie cu a sponsor e 
Campeonato Nacional aki y ta manda pabien na tur e atle- 
tanan cu a logra kibra nan record personal y atletanan cu ta 
participa pa prome biaha. Tambe ta gradici e clubnan cu ta 
E2Rep, Paradise Strength Aruba, TNT Gym y Body Fitness 
Gym & Nutrition pa nan participacion, entrenadornan, refer- 
ee’s y tambe tur e boluntarionan cu a yuda haci e Campeonato 
Nacional 2022 di hisamento di peso aki uno exitoso. 


Resultado di Campeonato 
Nacional di hisamento di peso 


Campeonato AVB Division Honor y 
Damas U-17 & Open ta continua 

E ta splica tambe cu momento cu a cuminsa trata e presupuesto, e frac- 
cion berde di AVP, como acto di protesta, a bandona sala di parlamento pa 
mustra cu no ta di acuerdo cu e forma con e presupuesto ta wordo trata. 
Presidente di parlamento a bay den prensa y a yama esnan cu a sali tras 
di lider di AVP, sr. Mike Eman pa carne. Wyatt-Ras ta puntra e presidente 
ta ken a keda tras e cabritonan y e buriconan? Wyatt-Ras ta cuestiona e 
forma baho y mahos pues cu e presidente ta papia cu parlamentarionan. 
Un presidente di Parlamento ta representa henter Parlamento. Edgar Vrolijk 
mester siña su trabou. E mester sa awor cu no por haci expresion asina ey. 
Su tarea ta pa representa henter Staten. E no t’ey y no ta wordo paga pa 
representa su partido so y mucho menos pa representa su fraccion. 


Por lo general durante henter e tratamento aki gobierno no tabata enfoca 
riba loke ta biba den pueblo. E dolor cu pueblo tin, e dolor cu ciudada- 
nonan no por pone pan ariba mesa di nan famia, no tin empleo suficiente, 
nos hendenan no por paga na debenan, no por paga huur di nan vivi- 
enda, no por paga pa nan medicina door cu awor e gobierno aki a corta 
den e lista positivo di medicina. Costo di bida a bira asina halto cu nos 
hendenan echt no por mas. Tur e puntonan aki pueblo ta concentra riba 
dje y no a haya atencion di gobierno. Mester mustra gobierno ariba loke 
e ta haci. Wyatt-Ras a trece dilanti cu nan fraccion a sinta den edificio di 
parlamento y no den sala. “Gobierno y e parlamentarionan di e stempel- 
doos a bisa y a haci comosifuera nos no ta bin trabou locual no ta berdad 
ni relevante. Miembronan di parlamento den coalicion, en bes cu nan ta 
cuestiona maneho di gobierno, nan ta cuestiona nos como oposicion, anto 
nan ta bisa nos a bin come sin traha. Esey no ta corecto tampoco. Nos no 
a come.” 


Na ultimo a bin tira den nos un nota di cambio y den e nota di cambio aki 
menciona cu ta bay tin aumento y cu door di aumento di BBO lo haya 63 
miyon florin, lo bay cobra BBO na frontera cual ta un verkapte BTW, ta bay 
cobra pasaheronan 15 dollar pa entrada. No ta cla si ta tur pasahero. Tur 
ta formanan pa saca placa for di cartera di nos ciudadanonan, mientras e 
meta principal di gobierno mester ta mehora bienestar y aumenta placa 
den cartera di tur ciudadanonan. “Nos ta mira cu loke gobierno ta haci 
ta contrario, esta cu ta duna cartera di su mes y di su friends and family 
mientras ta corta den hendenan cu ya caba no tin pan pa pone ariba nan 
mesa. Di e forma aki nos no por bay duna sosten na un presupuesto como 
tal y su nota di cambio. 
Con nos por bay duna sosten na un presupuesto asina cu ta corta den 
alma di nos pueblo, anto pa bo tende cu awor si nos tin un surplus y ta 
gaba cu esaki. Gobierno, si bo tin asina hopi placa di surplus e ora por 
elimina cu nos hendenan tin cu paga pa nan medicina, elimina tur diferente 
impuesto cu ta aumentando. Esey gobierno mester haci y no papia bunita, 
show off cu tin surplus, sinembargo nos pueblo ta yora tur dia, pueblo ta 
na rudia, cuido medico mester mas atencion no ta haye, esnan limitacion 
no ta haya atencion.” 


Drs. Mervin Wyatt-Ras: 


Gobierno ta gaba cu surplus mientras 
nos pueblo no tin pan pa pone riba mesa 
S 
egun parlamentario Mervin Wyatt-Ras e pre- 
supuesto di 2023 no ta un presupuesto real- 
istico. E ta un presupuesto cu ni fraccion di AVP ni, 
fraccion di MAS y di Accion 21 protesta energica- 
mente contra di e presupuesto aki pa motibo cu e 
presupuesto aki no tin e conseho di Raad van Ad- 
vies paso den e presupuesto cu a wordo presenta 
tin e conseho pero basa ariba introduccion di BTW, 
mientras cu awor gobierno lo introduci un BBO. Ki- 
ermen un diferencia hopi grandi di dia cu anochi 
cu gobierno na un forma intransparente kier pasa 
pueblo un fast ball y no ta permiti pa nos como 
parlamentario por haci nos trabou di controla go- 
bierno. Palabranan di Parlamentario Mervin Wyatt 
Ras. 
E ta bisa cu door di duna informacion falso gobi- 
erno ta impedi Parlamento pa por eherce su 
budgetrecht. “Nos fraccion a pidi pa e presu- 
puesto wordo “ingetrokken”, den un carta fecha 
5 di september 2022, sinembargo gobierno no a 
cumpli cu esaki y na un dado momento nos a pidi 
hasta un reunion publico den un carta fecha 21 di 
september. E presidente di parlamento no a yama 
e reunion, loke ta mina nos derecho parlamen- 
tario. E presidente aki ta wanta man cu gobierno 
pasobra tur loke gobierno kier pa e haci e ta haci.” 

D 
iaranson mainta tabata e di ocho dia di tratamento di e presu- 
puesto 2023. E anochi anterior Parlamento a aproba e suppletoire 
begroting di pais Aruba mas o menos 12’or di anochi. Diaranson main- 
ta, Parlamento tabata falta solamente pa vota riba e mocionnan entre- 
ga y riba e ley di presupuesto 2023 mes. 


“P’esey, mi a keda pasma, ora cu sra.Marisol Lopez-Tromp di fraccion 
di MAS a lanta y duna su “stemmotivering” riba e diferente mocionnan 
y a desaproba mocion number dos. Mocion number dos, cual ta urgi 
gobierno pa presenta na Parlamento di Aruba e investigacion foren- 
sico andante den Serlimar, cual Marisol a bisa cu el a cuminsa dos 
aña pasa.” Esaki ta loke cu Marco Berlis di fraccion geel ta bisa den su 
declaracion. 


Marisol ta lubida kico el a haci na 2020 
Un investigacion cu Marisol a propaganda y uza pa defende su “retiro 
inhusto” for di su puesto como minister na 2020. Pueblo ainda ta 
corda con el a grita cu tin yen di spirito den Serlimar y cosnan iregular 
severo cu ta pasando den e compania. Pa dianan largo Marisol a grita, 
defende, insulta y uza su inmunidad parlamentario pa pone pueblo 
kere cu e tabata sincero den su postura y acusacionnan. 


Marisol a gaba e tempo ey cu el a laga investiga den Serlimar y a 
campaña rond cu ta ghostbusters e ta y cu e ta campeon den integ- 
ridad. El a tira tur sorto di acusacion cu e pueblo di Aruba a confia y 
kere e tempo ey. Di e forma aki Marisol a crece di 400 pa 4000 voto 
den eleccion 2021. 


Marisol a vota contra pa Parlamento haya 
e rapport di investigacion di Serlimar 
Sinembargo ora cu e mester a vota pro pa un mocion cual lo empodera 
Parlamento di Aruba haya e rapport di e investigacion forensico aki, 
el a vota CONTRA! Awor con por ta cu bo a grita asina hopi tempo 
den Parlamento tocante investigacion y spirito y awor bo NO kier pa 
e investigacion aki cay den man di Parlamento di Aruba? Kico bo tin 
di sconde Marisol? Kico bo NO kier pa pueblo haya sa for di e inves- 
tigacion forensico aki? Awor Marisol su gritamento a resulta den un 
silencio masha grandi. Como parlamentario di pais Aruba ma pone 
extra urgencia pa nos haya e rapport forensico aki, mirando e postura 
sumamente preocupa y accion contradictorio di Marisol Lopez-Tromp. 


“Pa basta tempo caba mi a bin ta denuncia su modus operandi, cu 
semper e ta contradeci loke e ta bisa, pasobra e no ta sincero den su 
accionnan y expresionnan. Pueblo por wak e video di Parlamento di 
Aruba di dia 16 di November mainta. E ta cortico y pueblo por wak y 
scucha pa su mes con Marisol ta contradeci su mes, desaprobando e 
mocion y con mi ta expone su hipocresia.” 


Parlamentario Marco Berlis (MEP): 


Marisol no kier pa “su propio” investigacion 
den Serlimar yega den man di parlamento 

P 
arlamentario y lider di fraccion Raiz, Misha Raymond, ta 
entrega un mocion cardinal durante tratamento di pre- 
supuesto 2023 den Parlamento. Cu e mocion kier urgi go- 
bierno bin cu un plan cu lo yuda preveni suicidio na Aruba. 


Ta asina cu na 2014 e Pan American Health Association 
(P.A.H.O.) a tene un estudio na e continente Americano 
pa haya mas informacion tocante suicidio den nos region. 
Aruba tambe a forma parti di e estudio aki na unda a resulta 
cu e averahe di suicidio ta 5.1 pa cada 100 mil habitante. 
Esaki ta mas halto cu entre otro Colombia, Peru, Costa Rica, 
Brazil, Mexico, Ecuador, y Venezuela. Pues un cantidad alar- 
mante y halto den nos region. 


Parlamentario Misha Raymond kier pa gobierno implementa 
un plan di prevencion den nan maneho pa asina por tin un 
efecto riba e cifranan alarmante aki di suicidio. 


Den e plan di prevencion di suicidio Misha ta boga pa gobi- 
erno implementa entre otro na unda hende por ricibi ayudo 
ki ora cu ta y di biaha, un campaña di conscientisacion, y 
cuido continuo haci pa profesionalnan den e ramo. 


Misha Raymond: ”It takes a society to prevent a suicide” 


S 
iguridad den trafico mester ta e meta primordial di es- 
nan cu ta duna rijles na nos ciudadanonan. Instructor- 
nan, mescos cu docentenan na scol, ta responsabel pa un 
bon preparacion di nan alumnonan. 


Den un reunion di comision di husticia a bin na cla cu sigur- 
idad den trafico TA prioridad di Vereniging Rijscholen Aruba 
(VRA). Sr Thomas Ruiz a expresa su preocupacion pa cu e 
1000 dalmento pa luna cu tin na Aruba. Tin varios punto cu 
mester traha riba dje pa minimalisa e cantidad aki. Entre otro 
e examen anterior no ta actueel mas, ni teoria, ni e practica, 
e no ta un bon indicacion si un persona di berdad ta bon 
prepara pa participa den trafico. Tin eisen den e examen y 
den e lesmateriaal cu no ta basa riba ley. Fraude cu a tuma 
luga, unda hende por a ricibi rijbewijs sin ta cualifica, tin un 
efecto negativo riba siguridad den trafico. Tin caretera cu 
mester wordo adapta y miho pinta. 


Sr. Ruiz a expresa cu hendenan special, cu no por expresa 
nan mes por escrito, mester por haci un mondeling examen 
y tambe cu mester ta posibel pa haci examen den diferente 
idioma. Sr Ruiz ta splica e importancia pa VRA ta envolvi den 
e trayectorio pa renoba e proceso pa cu rijbewijs, e asina 
yama ‘verzelfstandiging examen rijbewijzen’. Instructornan 


tin hopi aña di experencia y conocemento pa cu trafico na 
Aruba. Ta bon pa Hulanda yuda nos cu e proceso, pero no 
por djis tuma over tur cos di Hulanda sin tene cuenta cu nos 
situacion local. 


Durante un reunion publico mi a trece e punto aki dilanti. Nos 
minister di husticia sr Rocco Tjon a splica cu na e momento 
aki tin un team trahando riba e inrichting/organisacion di 
un bureau examen rijbewijzen. E a compronde y tambe a 
mira e importancia di e puntonan treci dilanti door di VRA. 
Minister lo percura pa involucra VRA ora yega e momento 
pa cuminsa traha riba ley y e contenido di rijles/rij examen. 


Misha Raymond, lider di fraccion Raiz: 


A entrega mocion pa un plan di prevencion di suicidio 


Parlamentario Alvin Molina a reuni cu Vereniging Rijscholen Aruba: 


VRA: ‘Nos kier produci chauffeur, no hende cu rijbewijs’ 

F 
altando solamente algun dia pa duna inicio na Crossing 
for Prevention, mester bisa cu tur cos ta na su luga, prin- 
cipalmente e estado mental y fisico di Deaxo Croes. Deaxo 
ta landa diasabra awo, 19 di november 2022 for di Boneiro 
pa Corsou den un hazaña cu e meta di recauda fondo pa e 
fundacionnan cu ta traha riba prevencion di cancer. 


Mientras cu e accion aki ta dedica na tur esunnan cu cancer 
a cobra nan bida, esunnan luchando na e momento aki y 
e sobrevivientenan; den un buelta di destino, el a caba di 
bira mas personal ainda pa Deaxo. Algun dia atras, su tanta 
Mayrin a caba di haya diagostico di cancer. Tras e noticia, 
inmediatamente Deaxo a coy ainda mas curashi y deter- 
minacion y a bisa cu ta dedica e hazaña di Crossing for 
Prevention na su tanta. 


Adicionalmente, Deaxo a continua durante e ultimo simannan 
aki entrenando fuertemente tur dia y durante gran parti di 
dia, guia pa e conseho profesional di su ekipo cu ta inclui 
dokter y nutricionista. Mentalmente tambe Deaxo ta sintie 
cla pa afronta e reto aki y ta den un estado masha positivo, 
gradiciendo un y tur pa e sosten y reaccionnan positivo cu e 
ta ricibi di asina tanto hende. 


Pa loke ta trata logistica, tur cos ta na su luga tambe, unda 
cu e henter e team a sali diaranson dia 16 di november 
for di Aruba rumbo pa Boneiro caminda Deaxo lo papia cu 
prensa pa yuda hiba e mensahe di importancia pa aporta na 
e causa. Varios ta e yate cu a sali for di Aruba cu kayakers, 
landado, personal medico y tambe di produccion audiovi- 
sual pa capta tur detaye di e gran reto. E ekipo ta contento 
di por confirma cu, a pesar di e yobida di ultimo dianan, tur 
cos ta indica cu lo conta cu un bon situacion di tempo pa dia 
di e landamento. 


Loke ta sumamente importante pa en berdad Crossing for 
Prevention bira un exito absoluto, ta pa pueblonan di Aruba, 


Boneiro y Corsou aporta cu nan contribucion monetario. 
Manera ta conoci, esey ta posibel caba a traves di e pagina 
web www.crossingforprevention.com como tambe a traves 
di e cuenta di banco individual di e fundacionnnan CORESA 
(Aruba), Stichting Kanker Fonds (Bonaire) y Fundacion 
Prevenshon (Corsou). 


Tur informacion necesario ta disponibel eynan, como tambe 
riba e cuenta di Facebook Crossing for Prevention. Tin un 
cantidad limita di flanel (jerseys) cu, a traves di su compra, 
tambe ta contribui na recauda fondo. Tur dia tin mas hende 
sufriendo door di cancer, ta imperativo pa nos tur contribui 
na alivia nan sufrimento y conscientisa riba prevencion. 


Danki particular ta bay pa e patrocinado principal, esta Aruba 
Bank, Orco Bank y Gomez Coffie, como tambe partnernan 
Cas Bon, HBN Law & Tax, Kooyman, ASD, SunBum, Alimentá, 
BITE! Communications, CR38TE, ELITE Productions, FOCAL 
Media, ZEN Designs y Verbum Works. 


Deaxo ta cla pa su landa y ta dedic’e na su tanta 

D 
iasabra awor, dia 19 di November 
2022, e di dos anochi di prefinals 
di Aruba Caiso & Soca Monarch lo tuma 
luga na Centro di Bario Playa Pabao. Pa 
solamente 20 florin di entrada, pueblo 
di Aruba por bin presencia y apoya e 
produccionnan mas nobo di N Fuzion, 
Sound & More, Suona, YX3M y Buleria. 
Portanan lo ta habri desde 7:30 PM y e 
evento mes lo cuminsa 8 PM cu un bar 
y cushina bon surti! Ta un gran plac- 
er pa Stichting Musica, pa wak e par- 
ticipacion di cantantenan veterano y 
“rookies”. 


E bandanan lo participa den e 
siguiente secuencia riba diasabra 19 
di november na Centro di Bario Playa 
Pabao: 
♦ N FUZION 
cu 5 participante (5 soca y 1 caiso) 
1. Dolfi Richardson “The Commissioner” 
cu su Caiso: There Is No Turning Back 
y tambe su Soca: When We On D Road 
(ambos composita y aregla pa: Dolfi 
Richardson) 
2. Aimee Middendorp “Aimee” cu su 
Soca: It’s About Time (compositor: 
Felix Hoek / areglista: Nigel Hoek) 
3. Denzel Browne “Kulchaman” cu su 
Soca: D Road (compositor y areglista: 
Denzel Browne) 
4. Lyrod Escudero “Lyrod” cu su Soca: 
Holooo (compositor: Felix Hoek / areg- 
lista: Nigel Hoek) 
5. Nigel Hoek “Suhcy” cu su Soca: A 
Groovy Kind of Jump” (compositor: 
Felix Hoek / areglista: Nigel Hoek) 


♦ SOUND & MORE 
cu 1 participante (1 soca) 
1. Jair Dijkhof “Casper” cu su Soca: 
Feelin Good, Feelin Nice (composita y 
aregla pa Sound & More) 


♦ SUONA 
cu 1 participante (1 soca) 
1. Jerwin Hernandez “Dje Dje” cu 


su Soca: All In (compositor: Janiro 
“Ataniro” Eisden y areglista: Raul Piar) 


♦ YX3M 
cu 5 participante (5 soca) 
1. Marvin Stamper “Big One” cu su 
Soca: Apache Chant (compositor: 
Marvin Stamper y areglista: Harvey 
“Toolz” Agunbero) 
2. Michael Quant “Barbon” cu su 
Soca: Celebrate With Me (compos- 
itor: Michael Quant y areglista: Harvey 
“Toolz” Agunbero) 
3. Arnaldo Maduro “Razorsharp” cu su 
Soca: In It With Me (composita y aregla 
pa Harvey “Toolz” Agunbero} 
4. Stuart Smit “Stuwy” cu su Soca: 
Mind Ur Business (composita y aregla 
pa Harvey “Toolz” Agunbero} 
5. Mike Richardson “Mikey” cu su Soca: 
Ride It (composita y aregla pa: Mike 
Richardson y Harvey “Toolz” Agunbero) 


♦ BULERIA 
cu 4 participante (4 soca) 
1. Michael Dorbeck “Oye Maiky” cu su 
Soca: Miss This (composita pa Jason 
Brown y Michael Dorbeck y aregla pa 
Rygel Isabella y Michael Dorbeck) 
2. Raynold Kelly “Francois” cu su Soca: 
Top Of The Line (composita y aregla 
pa: Hendry Tromp) 
3. Rodrick Franken “Rocco Flava” cu 
su Soca: In Love With 69 (composita 
pa Janiro Eisden y Rodrick Franken y 
aregla pa Rygel Isabella) 
4. Jair Vesprey “Buddy Love” cu su 
Soca: Out Of Condition (composita pa 
Carl Roosberg, Bradley Vesprey y Jair 
Vesprey y aregla pa Rygel Isabella) 


Un total di 5 banda, 16 participante,16 
Soca y 1 Caiso lo resona diasabra awor 
na Centro di Bario Playa Pabao. 


Stichting Musica ta gradici e partnernan 
di Aruba Caiso & Soca Monarch pa nan 
aporte: Setar, Aruba Bank y Balashi. 


Y tambe ta sumamente contento 
cu e sosten di DCA, Telearuba, Elite 
Productions & Entertainment. 


Bishita e Facebook page di Stichting 
Musica pa keda na altura di tur updates 
y informacion relata na Auba Caiso 
& Soca Monarch 2023! Tickets ta 
obtenibel via Pay.AW y tambe na Citgo 
Boulevard, Citgo Palm Beach, Citgo 
Santa Cruz y Citgo. Contact person - 
Edwina Werleman 565 – 0057. 


Stichting Musica y Centro di Bario Playa Pabao 
ta cla pa e di dos anochi di prefinals! 

AWEMainta 
Comunidad 
Diabierna, 18 November 2022 


M 
inister di Turismo y Salud Publico, Sr. Dangui Odu- 
ber, tabata di bishita ayera na Embassy Suites by 
Hilton. E bishita aki a tuma luga como parti di un proyecto 
cu a inicia e aña aki, caminda cu ta bishita diferente ho- 
tel pa haya mas informacion tocante nan vision. Durante 
e bishita, Sr. Oduber a haya oportunidad pa topa cu e ge- 
rente general di Embassy Suites, Pablo Casal. Embassy 
Suites ainda ta bou di construccion y lo wordo inaugura 
oficialmente den Januari di 2023. Durante e recorido a 
wordo indica cu Embassy Suites ta e di dos brand cu mas 
aña di existencia di Hilton. 


Durante e encuentro aki un presentacion a wordo duna di 
tur e amenidadnan cu e hotel aki ta bay ofrece. E hotel ta 
consisti di 330 camber, di cual tur camber ta suites. Lo tin 
134 king suites, 196 double queen suites y tambe lo tin 
2 grand suite. Tur e cambernan aki lo tin bunita bista, cu 
opcion pa lama y tambe opcion di mira ariba Bubali Plas. 


Durante e bishita tambe nan a splica cu tur camber cu 
wordo bendi lo inclui desayuno. Nan lo tin un restaurant 
den e lobby cu ta yama “Brickstone” y tambe band’i pool 
lo tin un otro grill restaurant cu ta yama “Splash”. Tambe 
nan a splica cu nan lo ofrece un recepcion di dos ora tur 
anochi, cu bebida inclui pa tur nan huespednan. Esaki ta 
parti di nan strategia tambe pa diferencia nan mes for 
di otro hotelnan na Aruba, y tambe un oportunidad pa 
socialisa. 


Den e segundo fase di e hotel nan lo tin un spa y tambe 
un casino. Tambe nan a mustra e tunnel cu ta conecta 
e hotel cu Eagle Beach. E hotel a focus tambe pa traha 
un ballroom hopi espacioso y diferente meeting rooms cu 
por wordo uza pa ora di evento den grupo of pa diferente 
ocasion. 


E mandatario kier gradici Embassy Suites by Hilton pa e 
bishita aki y tambe p’e presentacion di nan futuro calidad 
y servicio. Sr. Oduber ta hopi entusiasma pa e plannan 
pa futuro. Ta un inversion di $130 miyon cu lo bay crea 
entre 150-200 cupo di trabou cual ta hopi importante pa 
Aruba. Durante nos recorido nos a tuma nota cu ya caba 
tin varios profesional Arubiano den servicio di e hotel. 


Tur e desaroyonan aki ta coherente cu e vision di minis- 
terio di Turismo pa cu sostenibilidad y tambe pa duna 
mas balor na e turista cu ta inverti den Aruba y tambe pa 
hisa e calidad di nan experiencia ora cu nan ta di bishita. 


Minister Dangui Oduber: 


A haya recorido na Embassy Suites by Hilton 

AWEMainta 
Corsou 
Diabierna, 18 November 2022 


WILLEMSTAD - Otro noticia hopi tristo ta esun di fayec- 
imento di e ciudadano Stanley Brown, kende diaranson a 
bandona e mundo aki na edad di 84. Su morto ta net tras 
di entiero di otro gran yiu di Corsou señor Hubert “Bebe” 
Rojer. 
Dialuna ultimo mes Stanley Brown tabata na sede di ABVO 
pa tuma despedida Bebe Rojer, caminda e tambe a hiba 
palabra. 


Stanley Brown tabata un meneer di scol, kende despues a 
hunga un rol masha grandi mes den cambionan di e circun- 
stancia di bida na Corsou, saliendo na vanguardia di esnan 
di menos recurso. Den Stanley Brown hendenan pober, 
hendenan di menos recurso tabatin un aliado firme. 


E tabata e homber grandi cu a skirbi Vito den tononan revo- 
lucionario pa a conduci na cambionan riguroso den e comu- 
nidad di Corsou. Stanley Brown a cay cera pa su actitud 
skerpi y critico versus di gobiernonan prome cu 30 di mei 
1969 y Hulanda, pero a sigui casi di e mesun forma. 


El a forma parti di partido Frente Obrero, pero na cierto 
momento el a boga pa haci Corsou un provincia di Hulanda, 
sperando cu di e forma ey yiunan di Corsou lo tin un miho 
bida. Palabranan di condolencia na su señora Anne Marie, 
su yiunan, demas famianan, otro sernan keri yega na dje, 
anto cu e deseo cu Stanley Brown lo sosega na pas. 


Incidente cu arma di candela y morto 


WILLEMSTAD - Diaranson 16 di november 2022 alred- 
edor di 23.08’or, Central di Polis a ricibi informacion di un 
incidente bastante grave cu a tuma luga den area di Coraal 
Specht. 
Na yegada di e prome unidad, a bin topa cu un hende homber 
den vehiculo cu un herida di bala parti abou di su curpa. 
Ambulance a transporta e homber pa departamento di emer- 


gencia di CMC pa tratamento medico mas avansa. Diahuebs 
17 november 2022, alrededor 00:35’or dokter a constata 
morto di e homber. Riba ordo di fiscal di Ministerio Publico 
e curpa sin bida wordo confisca pa por haci autopsia di ley. 
Polis a confisca e vehiculo pa mas investigacion. 


Investigacion den e caso ta continua. 


Stanley Brown tambe a bay sosega 

AWEMainta 
Corsou 
Diabierna, 18 November 2022 


WILLEMSTAD - Diaranson corte di prome instancia a dicta 
sentencia den un caso grandi di transportacion di droga y di 
armanan di candela. 
Transportacion di droga den awanan teritorial y awanan 
internacional, ultimamente a coy un buelta teribel, ta como 
si fuera ta invadi cu droga. E Venezolano Jorge Luis Calleja 
Nava (alias Jorge di 48 aña di edad), e Colombiano Abel Jose 
Lopez Acuna (alias Negro di 33 aña di edad), e Venezolano 
Antonio Jose Nava Nava (alias Bello 27 aña di edad), e 
Venezolano Edison Jose Sanchez Vilchez (alias Jobitero di 
49 aña di edad), y e Venezolano Ani Cristobal Suarez Sanchez 
(alias Ojo de Gato di 33 aña di edad), diaranson a tende hues 
mr. Sigmar Carmelia dicta un sentencia pisa, esta castigo 
di prizon di 8 aña contra nan. Ta trata aki di stranheronan 
cu autoridadnan a gara den awanan internacional dia 13 di 
juli 2022 na bordo di un ‘go fast’, transportando 697 kilo di 
cocaina, mas armanan di candela entre cua 2 mashin auto- 
matico y municion. Tabata e barco di marina Hulandes Zr. 
Ms. Groningen cu a haci e interceptacion y a buta e ‘go fast’ 
aki para keto na mal ordo, di manera cu pa e tripulantenan 
no a keda nada otro, sino di entrega nan mes. 


Ministerio Publico den persona di fiscal, señora mr. Eva Bos 
ta esun cu tabata encarga cu tratamento di e caso aki y pa e 
defensa di e acusadonan tabatin mr. Eldon “Peppie” Sulvaran. 
E hues cu a guia e sesion aki ta mr. Sigmar Carmelia. 
Mr. Peppie Sulvaran, kende a insisti cu detencion di e 5 stran- 
heronan aki tabata ilegal como cu esey a sosode den awanan 
teritorial di Venezuela, no a haya rason. Hues mr. Sigmar 
Carmelia no a duna importancia na e criticanan fuerte y 
persistente di e abogado. Pero si na fiscal mr. Eva Bos, kende 
a rechasa e acusacionnan di e abogado redondamente, 
bisando cu ta den awanan internacional a gara e acusa- 
donan aden, basando su mes riba rapport di Wardacosta 
y informacionnan di GPS di e propio ‘go-fast’. Miembronan 
di Wardacosta cu ta haci nan trabou bou di huramenta- 
cion a duna como e luga di interceptacion di forma exacto, 
referiendo na posicion riba mapa. Tambe a haci uzo di infor- 
macionnan di GPS cu a confirma presencia di e barco den 
lamanan internacional, segun fiscal. 


Mas aleu e abogado mr. Eldon “Peppie” Sulvarana tabata 
fuertemente contra cu ta haci uzo di militarnan pa e tipo 
di ehercicionan aki, ya cu militarnan, segun e abogado, ta 
actua for di completamente otro custumber, haciendo uzo 
di un cultura drastico y cu un toke inhumano y denigrante. 
Segun e abogado, contrali na miembronan di Wardacosta, 
militarnan absolutamente no ta prepara pa trabounan 


di persiguicion y nan ta viola tratadonan internacional. 
Abogado mr. Sulvaran durante tratamento di e caso a hiba 
un pleito den cua e a cuestiona y den cierto sentido hasta 
condena e manera con a captura e grupo di Venezolanonan y 
un Colombiano aki riba lama. Tambe e abogado tabata ke pa 
hues tene cuenta cu e circunstancia pesimo na Venezuela di 
famianan cu ta nada otro sino circunstancianan alarmante 
di pobresa, falta di trabou y cuminda cu ta conduci na e 
tipo di problemanan ariba menciona. Durante tratamento di 
e caso fiscal señora mr. Eva Bos tambe a mustra cu e acusa- 
donan a keda acerca pa contra di un suma halto di dollar 
Mericano transporta droga, pero cu na bordo di e ‘go fast’ 
tabatin tambe arma di candela (mashin automatico) cu ta 
bin resulta den e comunidad di Corsou y ta causa crimennan 
horendo, pasobra hopi likidacion y atraconan arma comu- 
nidad di Corsou a confronta cune ultimo añanan. E fiscal a 
demanda un castigo di prizon di 10 aña, pero hues diaranson 
a yega na un castigo di prizon di 8 aña, kitando e periodo cu 
ya e acusadonan a pasa den aresto preventivo. 


Ocho aña castigo di prizon pa Venezolanonan y un 
Colombiano cu a keda intercepta cu droga y arma di candela 


Nan a transporta 697 kilo di cocaina y armanan di candela 

AWEMainta 
Diabierna, 18 November 2022 


Fortaleza Pa Famia 


TA bon pa nos tur recorda cu e palabra “Incurabel” no ta mas grandi cu e poder di Dios, 
pasobra esey ta palabra di hende of caminda ciencia medico no ta mira un salida pa un malesa nan ta declara 
cu esey ta incurabel, pero locual ta “Incurabel” pa hende, nos Dios tin tur poder pa sana. 
Nos no mester tin miedo di papia ora nos tin Fe den Dios pasobra no tin nada cu ta imposibel pa Dios. 


Salmo 107:19+20 ta para skirbi: E ora ey nan a sclama na Señor den nan angustia y 
E a salba nan for di nan afliccionnan. 


E a manda Su palabra y a cura nan,y a libra nan for di nan destruccion nan. 


Jeremias 32:27 ta para skirbi: Mira Ami ta Señor e Dios di tur carni acaso tin algo cu ta mucho dificil pa Mi. 


Hesus a cura tur tipo di malesa cu hende por a bini cune Su dilanti y nunca Hesus a bisa esaki si ta incurabel, al contrario 
Hesus ta nos sanador. 


E muhe cu problema di fluho di sanger pa 12 aña, a tende, a kere, a mishi cu e zom di bisti, 
y inmediatamente e bashamento di sanger a stop. Hesus a bise bo fe a sana bo (salba bo). (Marco 5:25-31) 
Bartimeo un homber ciego a tende di Hesus, a yama riba e nomber di Hesus, 
Hesus a scuche y a manda yame y e a wordo sana. (Marco 10:46-52) 


Hairo su yiu tabata malo muriendo, e a bay cerca Hesus pidi Hesus pa bay su cas y 
Hesus a bay cas di Hairo y a sana su yiu. (Marco 5:21-43) 


E leproso a yega dilanti di Hesus y a buig y bisa Señor si bo kier bo por haci mi bira limpi, 
y Hesus a rek su man y mishi cu e homber bisando Mi kier, Sea limpi, y mesora e a keda limpi di su lepra. (Mateo 8:3) 


Isaias capitulo 53:4+5 ta bisa: Siguramente E mes a carga nos enfermedadnan y E a carga nos tristesa, 
toch nos mes a consider’e golpia suta pa Dios y afligi. 
Ma e a wordo traspasa pa nos trangrecionnan, E a wordo golpia pa nos inikidadnan, 
e castigo cu a trece pas pa nos tabata riba dje y pa medio di su heridanan nos ta cura. 


Pa medio di e splicacion aki nos mester compronde cu Cristo Hesus a tuma nos carganan, 
y nos enfermedadnan riba dje y si nos kere den dje nos lo ta sana. 


Den Juan 11:40 Hesus a bisa Marta: Mi no a bisa bo cu si bo kere lo bo mira e Gloria di Dios. 
Esey Hesus a bisa prome cu e a lanta Lazaro for di morto, pa demostra e soberania di Dios den tur cos. 


Hopi hende ta malo y ta pasando momentonan dificil, pero nos t’ey pa encurasha tur hende cu ta malo pasando den 
momento dificil, pa nan corda cu Dios hamas ta laga e husto desampara. 
Den e palabra di Dios tin sanacion, tin liberacion, tin gracia y tin fabor di Dios, tin tur locual cu nos mester, hende mester 
kere y acepta den nan curason cu pa Dios nada ta imposibel. 
Mescos cu Hesus por a sana hopi enfermo E por sana abo tambe pasobra pa Dios no tin distincion di persona, y tur cos 
ta posibel pa esun cu ta kere. 


Si bo tende e palabra di Dios y kere den Dios lo bo wordo sana. 
Sinceramente, Pastor Marcel Balootje 


Si bo tende dios su palabra, 
y kere den dios, lo bo wordo sana 

AWEMainta 
Diabierna, 18 November 2022 


Every life is noted and is cherished, 
and nothing loved is ever lost or perished. 


Loke ta duna bida Ta Spiritu di Dios, naturalesa humano no por juda 
ku nada. E palabranan ku Ami a papia ku boso ta bini di Spiritu di 
Dios i nan ta duna bida.. 
Huan 6:63 
Conbay Dushi? Contento di mirabo…. 
Omachi 


El a biba un bon bida y Dios a recompense cu un bon morto. Cu un 
curason kibra pero pa semper agredecido pa e amor incondiconal 
cu el a brinda nos, sin dje nos no lo ta ken nos ta awe, nos ta 
participa e fayecimento di nos mama, nos wela, nos bisawela, 
suegra, nos pepe, nos bon bisiña y ultimo di su tribu na e bunita 
edad di 97 aña; 


Sra. Guillermina Maria 
Maduro-Frank 
Cariñosamente yama ‘Mina’ of ‘Omachi’ 
Viuda di Sr. Bernard Maduro conoci como Benny 
Kipashi 
*29 mei 1925 - †12 november 2022 


Na nomber di su: 
Yiunan: 
Ingrid y Iwan Raghunath den feliz memoria 
Esther y John Valkenburg 


Nietanan: 
Genevieve y Caesar Lampe 
Kaveri Raghunath y Jorrick Briesen 
Garienne Cham 


Bisanieta(o): 
Chloë Lampe y Marvick Kranwinkel na Canada 
Vaughn Lampe 


Manera Yiu: Vico Albertsz, Theo Zievinger y Gary Cham 
Su ayudantenan cu semper a trate cu cariño: 
Noemi, Chachi, Charity, Teresa, Marlen y yuinan, Iraida y Joe 


Bon bisiñanan: 
Famia Kelly, famia Sambo, famia Albertsz, famia Martha y famia 
Tromp 
Su ihanan, subrina(o)nan 


Y demas famia: Frank, Maduro, Raghunath, Valkenburg, Lampe, 
Cham, Zievinger, Figaroa, Orman, Pietersz, Martha, Tromp, Albertsz, 
Kelly, Sambo, Quandus 


Un palabra di special gradicimento ta bai pa Dr. Joaquin van Trigt 
pa su cuido y atencion excepcional. 
Danki na Wit Gele Kruis pa e cuido otorga y na tur esnan cu a 
demostra nan cariño pa Omachi. 


Ta invita demas famia, bisiña, amigo- y conocirnan pa e acto di 
despedida cual lo tuma lugar Diabierna 18 di November 2022 for 
di 9’or pa 11’or di mainta na Aurora Funeral Home. Despues nos lo 
compaña Omachi pa Santana Catolico na Noord. 


Nos disculpa si den nos tristesa nos por a lubida di menciona un of 
otro famia. 


Envez di flor y krans, un donacion na Stichting Wit Gele Kruis lo ta 
hopi aprecia. Lo ta bai tin un box disponibel. Di antemano danki pa 
esaki. 


Nos ta lamenta cu no ta ricibi bishita di condolencia na cas despues 
di entiero. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 


Cu profundo y pena , Pero conforme cu boluntad di Dios , 
Nos ta participa fayecimento inesperadamente di 
Nos ta anumcia fayecimento di: 



Genara F. Croes 
*19-09-1944 - †13-11-2022 
Sra. Genera Filomena Croes/Maduro , miho conoci 
como Annie of Mama , na edad di 78 aña 


Na nomber di su: 


Yiunan: 
† Myriam Maduro/Rosel y yiunan 
Enrique Maduro y yiunan 
Francis H Maduro y Paula Santa y yiunan 


Nietonan y Bisanietonan na Aruba y Hulanda 


Rumannan: 
Rosa Croes y yiunan 
†Regina Otilia Croes 
†Brigida “Didi” Croes 
†Tomas “Tomy” Croes 
Benito “Benny” Croes y Belta Croes y yiunan 
†Antonio “Silvio” Croes y Silvia Croes y yiunan 
Beta y Nino Gibbs-Croes 
Mario Croes 
Colin “Maria” y Frans Kelky-Croes 
Anselmo “Chemito” y Gloria Croes y yiunan 
Marcia y Pedro Flemming-Croes y yiunan 
Ada Croes y yiu 


Yerno: 
Hery Rosel y Pareja 


Primo y Prima-nan, Sobrino y Sobrina-nan, Swa y Cuñanan 


Famianan: Angela, Croes, Flemming, Gibbs, 
Hernandez, Kelly, Lampe, Maduro, Santa, 
Vrolijk, Wester,Yarzagary. 


Demas famia-nan na Aruba, Australia , 
Hulanda,Italia, Spaña y Venezuela. 


Despensa nos si den nos tristeza nos por a lubida un of otro persona 
Acto di entiero lo tuma lugar na Parokia Inmaculada Concepcion na 
Sta. Cruz Dialuna 21 di November 2022 di 9’or pa 11’or di mainta. 


Despues ta sali pa Santana Catolico na Sta. Cruz 

AWEMainta 
Diabierna, 18 November 2022 


Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di nos ser stima: 


Sra. Margarita Simileer 
*10-06-1935 - †13-11-2022 
Cariñosamente yama “Ita” 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di nos ser stima: 
Sr. David D. de Kort 
Cariñosamente yama “Dachi” 
*10-05-1962 - †11-11-2022 


Na nomber di su: 
Esposa: Dianne de Kort - de Veer 
Yiunan: Davienne Donato - de Kort y Brian Donato 
Dave de Kort y Chantal Kassar 
Tata: †Edwin de Kort 
Mama: †Carmelita de Kort - Kock 
Ruman: †Nestor de Kort 
Tantanan: †Yolanda (Tanta Yoyo) de Kort y famia 
Carmen de Kort y famia 
Maria Olivia de Kort y famia 
Eduardo y Vera de Kort y fam 
Elsa Beaujon - de Kort y †Jeens Beaujon y famia 
†Efrain y Mildred de Kort y famia 
Madrina stima: Chinda Mendez 
Suegra y Suegro: †Donald y †Ruby de Veer 
Swa y cuñanan: Janine de Veer y George Rivera Diaz y Famia 
Don y Natascha de Veer y famia 
Raquel y Frank Dijkhoff y famia 
Joyce de Veer y Cedrick Tilma y famia 
Amigonan di cas: Evert, Win, Felix, Jenny, Gio, team nan di Varadero 
y Aruba nautical club y demas amigonan 
Demas famia: de Kort, de Veer, Kock, de Cuba, Mendez, Croes, 
Tromp, Beaujon, Garcia y demas famia, primo, primanan y 
amigonan 
Despensa nos si den nos tristeza nos por a lubida un of otro persona 


Ta invita pa e acto di condolencia y despedida cu lo tuma lugar na 
Aurora Funeral Home diabierna 18 di November 2022 di 1’or pa 4’or 
di atardi. Cremacion lo tuma lugar despues. 


Despues di despedida nos no por ricibi bishita di condolencia na 
cas. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 
Sr. Urbano Kelly 
*01-04-1951 - †08-11-2022 


Na nomber di su: 
Yiunan: Alexander U. Kelly 
Rudolf W. Kelly 
Benito H. Kelly 
Joan C. Kelly 


Nietonan: Randolf Lessandrina 
John-Dick Kelly 
Rygel Kelly 


Primo y primanan, sobrino y sobrinanan, amigonan y conocirnan 


Ex casa y mama di su yiunan: Juanita L. Rodriguez 


Rumannan den Cristo 


Omo: Dominico Willems y famia 


Esnan cu a yuda y cuida papa den e momento dificil especialmente 
Señora Maria y Richard Tromp. 


Demas famia: Kelly, Dirks, Willems, Oduber, Figaroa y Statie 


Ta invita pa acto di despedida cual lo tuma lugar na Aurora Funeral 
Home diasabra 19 di November 2022 di 2’or pa 4’or di atardi. 
Cremacion lo tuma lugar despues. 


Nos disculpa si den nos tristesa nos por a lubida algun famia of 
conocir. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Pedro H. Maria 
*21-10-1947 - †15-11-2022 


Acto di entiero lo wordo anuncia despues 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di 


Seferina J. G. Dijkhoff 
Mihor conoci como: “Rina” 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon nos ta anuncia fayecimento di: 


Jean Kesner Estrame 
*18-01-1958 - †03-11-2022 


Ta invita pa asisti na acto di entiero cu lo tuma lugar diabierna 19 
november 2022 for di 2’or pa 4’or di atardi na Royal Funeral Home 
despues lo sali pa Santana Central di Sabana Basora. 


Condolencia lo tuma lugar diabierna 18 di November 2022 di 7’or pa 
9’or di anochi na Royal Funeral Home. 


Señor ta mi wardador,mi n’tin falta di nada. 
Den cunucu di yerba berde, E ta ponemi sosega 
E ta hibami na awa tranquil, pa mi bolbe haña forsa 
Salmo 23:1,2,3. 


Cu hopi tristeza pero conforme cu 
boluntad di Dios, nos ta participa 
fayecimento inespera di nos tata: 


Crispiniano Maduro 
Mihor conosi como “Buchi” 
*02-12-1944 - †14-11-2022 


Acto di entiero lo wordo anuncia despues. 


Mi ke alaba Señor tur tempo, Su Alabansa lo no kita fo’i mi boca, Mi 
alma ta gloria den Señor, Laga humildenan bin tende y gosa. Canta 
grandesa di Señor hunto cu mi, 
Ban Alaba Su Nomber tur hunto! 
Salmo 34 


A fayece inesperadamente; 
Sr.Timoteo Ras 
Cariñosamente yama “Tims” of “Teo” 
24 Januari 1943 - †15 November 2022 


Su mayornan; 
+Ale y +Lica Ras-Croes 


Na nomber di su: 
Quierida esposa: 
Inchi Ras-Croes 


Yiunan; Richard Y Marsolaire Ras-Peñaloza 
Elvis Ras y Jacky Rojas 


Nieto/anan; 
Lydy-Ann Ras y Rygel Harms, Elgean Ras, 
Richienell Ras, Mia Ras, Mina Ras 


Bisanieto: 
Reygan Ras 


Rumannan; 
†Adela Ras y yiunan na Hulanda 
Johanita Ras y famia 
†Dominico Ras y famia 
Vera Ras y famia 
Alberto “Bety” y Lucita Ras-Kock y famia na Hulanda 
†Berta y †Martin Jansen y famia 
Rita y Lorens Maduro y famia 
Alida y †Roland Thijsen y famia 
Eli y Adi Ras- Willems y famia 
Reina y Adrian Oduber y famia 
Elfa y Ali Maria y famia 
Mirta y Roland Danje y famia 
Johny y Camille Ras y famia 


Swa y cuñanan; 
†Mateo y †Hilda Croes-Donata y famia 
†Livia y †Roque Croes-Croes y famia 
Zr.Judith Croes na Hulanda 
Vera y Coco Thiel-Croes y famia 
†Aurita Croes 
Nemencio Croes y famia 
†Oscar y Chimina Croes-Boekhoudt y famia 
Nelson y Jarmin Croes-Tromp y famia 
Etlyn y Felix Boekhoudt-Croes y famia 


Ihanan; Micheal Solognier, Astrid de Cuba , Nehomar Croes 


Mihor amigonan: Lino Croes, Querino Ras, Dolfito Van Delden, 
Chonai Ras, Rudy Ras y famia Cheng Xing 


Demas famia, primo y primanan, sobrino y subrinanan, comer y 
comper, bisiñanan y demas famia na Aruba y Hulanda 


Ta keda cordialmente invita pa e acto di entierro cu lo tuma lugar 
diabierna 18 novvember 2022 di 9:00 - 11:00 am na Royal Funeral 
Home y despues pa Santana Pastoor Kranwinkel na Paradera. 


Despensa nos si den nos tristesa nos por a lubida un of otro persona. 

